CELEX: 52016PC0614
Language: hu
Date: 2016-09-22
Title: Javaslat A TANÁCS HATÁROZATA az Európai Unió nevében a Kereskedelmi Világszervezet (WTO) Általános Tanácsában az Egyesült Államok által a Nepálból származó támogatható termékekre vonatkozó preferenciális elbánási rendszerre irányuló WTO-mentesség iránt benyújtott kérelme kapcsán képviselendő álláspont meghatározásáról

EURÓPAI BIZOTTSÁG
            Brüsszel, 2016.9.22.
            COM(2016) 614 final
            2016/0294(NLE)
            Javaslat
            A TANÁCS HATÁROZATA
            az Európai Unió nevében a Kereskedelmi Világszervezet (WTO) Általános Tanácsában az Egyesült Államok által a Nepálból származó támogatható termékekre vonatkozó preferenciális elbánási rendszerre irányuló WTO-mentesség iránt benyújtott kérelme kapcsán képviselendő álláspont meghatározásáról
            
               
         
         
            
               INDOKOLÁS
            
            
               1.A JAVASLAT HÁTTERE
            
            
               •A javaslat indokai és céljai
            
            
               A javaslat célja az Európai Unió által a Kereskedelmi Világszervezet (WTO) Általános Tanácsában képviselendő álláspont meghatározása az Egyesült Államok WTO-mentesség iránti kérelmével kapcsolatban, és ezáltal annak lehetővé tétele, hogy az Európai Unió támogathassa e mentesség iránti kérelmet.
            
            
               Amennyiben az Egyesült Államok WTO-mentesség iránti kérelme jóváhagyásra kerül, az Egyesült Államok 2025. december 31-ig továbbra is preferenciális elbánásban részesíthetné a Nepálból származó, az Egyesült Államok vámterületére behozott támogatható termékeket.
            
            
               •Összhang a szabályozási terület jelenlegi rendelkezéseivel
            
            
               Nem alkalmazandó. 
            
            
               •Összhang az Unió egyéb szakpolitikáival
            
            
               Nem alkalmazandó.
            
            
               2.JOGALAP, SZUBSZIDIARITÁS ÉS ARÁNYOSSÁG
            
            
               •Jogalap
            
            
               Az Európai Unió működéséről szóló szerződés (EUMSZ) 218. cikkének (9) bekezdése előírja, hogy a Tanács a Bizottságnak vagy az Unió külügyi és biztonságpolitikai főképviselőjének a javaslata alapján határozatot fogad el a nemzetközi megállapodásokkal létrehozott szervekben az Európai Unió által képviselendő álláspontok kialakítására vonatkozóan, amennyiben az ilyen szervnek joghatással bíró jogi aktust kell elfogadnia. A mentesség megadása – amely lehetővé teszi az Egyesült Államok számára, hogy preferenciális elbánást nyújtson a Nepálból származó támogatható termékekre vonatkozóan – e rendelkezés hatálya alá tartozik, mivel a határozatot egy, az Európai Unió jogait és kötelezettségeit érintő, nemzetközi megállapodással létrehozott szerv (a WTO Általános Tanácsa vagy miniszteri konferenciája) hozza meg.
            
            
               •Szubszidiaritás (nem kizárólagos hatáskör esetén)
            
            
               Nem alkalmazandó.
            
            
               •Arányosság
            
            
               Nem alkalmazandó.
            
            
               •A jogi aktus típusának megválasztása
            
            
               Nem alkalmazandó.
            
            
               3.AZ UTÓLAGOS ÉRTÉKELÉSEK, AZ ÉRDEKELT FELEKKEL FOLYTATOTT KONZULTÁCIÓK ÉS A HATÁSVIZSGÁLATOK EREDMÉNYEI
            
         
         
            
               Nem alkalmazandó.
            
            
               4.KÖLTSÉGVETÉSI VONZATOK
            
            
               Nem alkalmazandó.
            
            
               5.EGYÉB ELEMEK
            
            
               A Bizottság felhatalmazást kap arra, hogy az Európai Unió nevében állást foglaljon az Egyesült Államok WTO-mentesség iránti kérelme mellett az ahhoz szükséges mértékben, hogy az Egyesült Államok 2025. december 31-ig preferenciális elbánást nyújthasson a Nepálból származó támogatható termékekre vonatkozóan.
            
            
               Az Egyesült Államok mentességet kér az 1994. évi GATT-egyezmény I. cikkének (1) bekezdése és XIII. cikkének (1) és (2) bekezdése szerinti kötelezettségei alól az ahhoz szükséges mértékben, hogy az Egyesült Államok továbbra is preferenciális tarifális elbánást biztosíthasson és a meghatározott támogathatósági feltételeknek megfelelő, Nepálból származó egyes termékekre vonatkozóan biztosíthassa a mennyiségi korlátozások preferenciális igazgatását.
            
            
               Az Egyesült Államok szerint ez a preferenciális elbánás segítséget nyújt Nepálnak a 2015 áprilisában bekövetkezett pusztító földrengést és utórengéseket követő helyreállítási műveletekhez. Az Egyesült Államok úgy véli, hogy ez az intézkedés Nepál gazdasági fejlesztésére irányuló programok már meglévő keretére épül és kiegészíti majd a Nepál növekedését és fejlesztését szorgalmazó erőfeszítéseket.
            
            
               Az Egyesült Államok által benyújtott, új mentesség iránti kérelem gazdasági szempontból nem vet fel aggályokat az Európai Unió számára, mivel a preferenciális elbánás várhatóan nem lesz kedvezőtlen hatással az EU kedvezményezett országgal folytatott kereskedelmére.
            
            
               A fenti megfontolások alapján az Európai Uniónak csatlakoznia kell a WTO Általános Tanácsában körvonalazódó, a mentesség iránti kérelem támogatására vonatkozó konszenzushoz.
            
            
               2016/0294 (NLE)
            
            
               Javaslat
            
            
               A TANÁCS HATÁROZATA
            
            
               az Európai Unió nevében a Kereskedelmi Világszervezet (WTO) Általános Tanácsában az Egyesült Államok által a Nepálból származó támogatható termékekre vonatkozó preferenciális elbánási rendszerre irányuló WTO-mentesség iránt benyújtott kérelme kapcsán képviselendő álláspont meghatározásáról
            
            
               AZ EURÓPAI UNIÓ TANÁCSA,
            
            
               tekintettel az Európai Unió működéséről szóló szerződésre és különösen annak 207. cikke (4) bekezdésének első albekezdésére, összefüggésben 218. cikke (9) bekezdésével,
            
            
               tekintettel az Európai Bizottság javaslatára,
            
            
               mivel:
            
            
               (1)A Kereskedelmi Világszervezetet létrehozó Marrakesh-i Egyezmény (a továbbiakban: a WTO-egyezmény) IX. cikkének (3) és (4) bekezdése megállapítja a WTO-egyezmény vagy valamely többoldalú kereskedelmi megállapodás által valamely tag tekintetében előírt kötelezettség alóli mentesség megadásának eljárásait.
            
            
               (2)Az Egyesült Államok a WTO-egyezmény IX. cikkének (3) bekezdése szerint kérelmet nyújtott be az 1994. évi Általános Vám- és Kereskedelmi Egyezmény I. cikkének (1) bekezdése és XIII. cikkének (1) és (2) bekezdése szerinti kötelezettségei alóli, 2025. december 31-ig tartó mentesség iránt az ahhoz szükséges mértékben, hogy az Egyesült Államok továbbra is preferenciális elbánásban részesíthesse az Egyesült Államok vámterületére behozott, Nepálból származó támogatható termékeket.
            
            
               (3)Az Egyesült Államok WTO-mentesség iránti kérelmének való helytadás nem lenne kedvezőtlen hatással sem az Európai Unió gazdaságára, sem a mentesség kedvezményezettjével fennálló kereskedelmi kapcsolatokra.
            
         
         
            
               (4)Helyénvaló ezért meghatározni az Európai Unió által a WTO Általános Tanácsában képviselendő álláspontot az Egyesült Államok mentesség iránti kérelmének támogatása céljából,
            
            
               ELFOGADTA EZT A HATÁROZATOT:
            
            
               1. cikk
            
            
               A Kereskedelmi Világszervezet Általános Tanácsában az Európai Unió által képviselendő álláspont az, hogy az Unió támogatja az Egyesült Államoknak az 1994. évi Általános Vám- és Kereskedelmi Egyezmény I. cikkének (1) bekezdése és XIII. cikkének (1) és (2) bekezdése szerinti kötelezettségei alóli mentességének 2025. december 31-ig történő jóváhagyása iránti kérelmét, az Egyesült Államok mentesség iránti kérelmében meghatározottak szerint.
            
            
               Ezt az álláspontot a Bizottság fejti ki.
            
            
               2. cikk
            
            
               Ez a határozat az elfogadásának napján lép hatályba.
            
            
               Kelt Brüsszelben, 
            
            
               
                     a Tanács részéről
               
               
                     az elnök